CELEX: 32008R0466
Language: bg
Date: 2008-05-28 00:00:00
Title: Регламент (ЕО) № 466/2008 на Комисията от 28 май 2008 година за установяване на изисквания за изпитване и информация към вносителите и производителите на някои приоритетни вещества в съответствие с Регламент (ЕИО) № 793/93 на Съвета относно оценка и контрол на рисковете от съществуващите вещества (Текст от значение за ЕИП)

29.5.2008   
            
            
               BG
            
            
               Официален вестник на Европейския съюз
            
            
               L 139/10
            
         РЕГЛАМЕНТ (ЕО) № 466/2008 НА КОМИСИЯТА
   от 28 май 2008 година
   за установяване на изисквания за изпитване и информация към вносителите и производителите на някои приоритетни вещества в съответствие с Регламент (ЕИО) № 793/93 на Съвета относно оценка и контрол на рисковете от съществуващите вещества
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 793/93 на Съвета от 23 март 1993 г. относно оценката и контрола на рисковете от съществуващи вещества (1), и по-специално член 10, параграф 2 от него,
   като има предвид, че:
   
               (1)
            
            
               Докладчиците, определени от държавите-членки в съответствие с член 10, параграф 1 от Регламент (ЕИО) № 793/93, са оценили информацията, предоставена от производителите и вносителите относно някои приоритетни вещества. След консултация с тези производители и вносители докладчиците са преценили, че за да се оценят рисковете, е необходимо да се изиска от тези вносители и производители допълнителна информация, както и провеждане на допълнителни изпитвания.
            
         
               (2)
            
            
               Необходимата информация за оценка на въпросните вещества не е налична от бивши производители или вносители. Производителите и вносителите са проверили в съответствие с член 10, параграф 5 от Регламент (ЕИО) № 793/93, че опитите с животни не могат да бъдат заместени или ограничени чрез използването на други методи
            
         
               (3)
            
            
               Следователно е целесъобразно да се изиска от производителите и вносителите на приоритетни вещества предоставянето на допълнителна информация и провеждането на допълнителни изпитвания на тези вещества. Предоставените от докладчиците на Комисията протоколи следва да бъдат използвани за провеждането на тези изпитвания.
            
         
               (4)
            
            
               Разпоредбите на настоящия регламент са в съответствие със становището на комитета, учреден съгласно член 15 от Регламент (ЕИО) № 793/93,
            
         ПРИЕ НАСТОЯЩИЯ РЕГЛАМЕНТ:
   Член 1
   Производителите и вносителите на веществата, изброени в приложението, които са подали информация в съответствие с изискванията на членове 3, 4, 7 и 9 от Регламент (ЕИО) № 793/93, следва да предоставят информацията и да проведат изпитванията, посочени в приложението, и да изпратят резултатите на съответните докладчици.
   Изпитванията следва да бъдат извършвани съгласно протоколите, определени от докладчиците.
   Резултатите следва да бъдат представени в определените в приложението срокове.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 май 2008 година.
      
         
            За Комисията
         
         Stavros DIMAS
         
            Член на Комисията
         
      
   
   
      (1)  ОВ L 84, 5.4.1993 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стp. 1).
   ПРИЛОЖЕНИЕ
   
               №
            
            
               EINECS №
            
            
               CAS №
            
            
               Наименование на веществото
            
            
               Докладчик
            
            
               Изисквания за изпитвания/информация
            
            
               Срок от датата на влизане в сила на настоящия регламент
            
         
               1
            
            
               247-759-6
            
            
               26523-78-4
            
            
               Трис (нонилфенил) фосфит
            
            
               FR
            
            
               Изпитване за остра токсичност при водните бълхи (Daphnia magna)
               Информация за структурата на трис (нонилфенил) фосфита
               Информация за разтворимост във вода
               Определяне на десетичен логаритъм от коефициента октанол/вода (log Kow)
               Хидролизно изпитване
               Изпитване на утайка с калифорнийски черен червей (Lumbriculus variegatus)
               Мониторингови данни за райони със съотношение PEC/PNEC > 1 (РЕС — предвидена концентрация в околната среда; PNEC — предвидена концентрация без въздействие)
               Изпитване за дългосрочна токсичност при водните бълхи в зависимост от резултата на изпитването за остра токсичност
            
            
               4 месеца
            
         
               2
            
            
               237-410-6
               239-148-8
            
            
               13775-53-6
               15096-52-3
            
            
               Тринатриев хексафлуоралуминат
            
            
               DE
            
            
               Информация за последващи използвания
               Информации за емисии във водната среда през всички стадии от жизнения цикъл на веществото
               Информации за емисии в атмосферата през всички стадии от жизнения цикъл на веществото
               Информация за твърдостта на водата във водоприемниците при два производителя
               Информация за криолитната фракция в емисиите на прах от топилни пещи за алуминий
               Изследване на разтворимостта
            
            
               4 месеца
            
         
               3
            
            
               266-028-2
            
            
               65996-93-2
            
            
               Дзифт и каменовъглен катран при висока температура
            
            
               NL
            
            
               Информация за изпускането на 16 полициклични ароматни въглеводорода, посочени от Агенцията за опазване на околната среда (EPA), към различните компоненти на околната среда в резултат от използването на каменовъглен катран и дзифт при висока температура при производството и употребата на свързващо вещество за въглищни брикети, глинени мишени и защита от корозия при тежък работен режим.
            
            
               4 месеца
            
         
               4
            
            
               246-690-9
            
            
               25617-70-8
            
            
               2,4,4-триметилпентен
            
            
               DE
            
            
               Информация за емисии от обекти за производството и преработката на веществото към пречиствателни станции за отпадъчни води, повърхностни води и утайки
               Изпитване на способността за поглъщане на кислород (реаерация) на активна кал (ОИСР 209)
               Дългосрочно изпитване за възпроизводство на водни бълхи (Daphnia magna) (ОИСР 211)
            
            
               4 месеца
            
         
               5
            
            
               231-111-4
            
            
               7440-02-0
            
            
               никел
            
            
               DK
            
            
               Изпитване за токсичност на утайките
            
            
               12 месеца
            
         
               232-104-9
            
            
               7786-81-4
            
            
               никелов сулфат
            
         
               222-068-2
            
            
               3333-67-3
            
            
               никелов карбонат
            
         
               231-743-0
            
            
               7718-54-9
            
            
               никелов дихлорид
            
         
               236-068-5
            
            
               13138-45-9
            
            
               никелов динитрат
            
         
               6
            
            
               287-477-0
            
            
               85535-85-9
            
            
               Алкани, С14–17, хлоро
            
            
               UK
            
            
               Проучване за биоакумулиране при рибите (ОИСР TG 305)
            
            
               6 месеца
            
         
               7
            
            
               202-696-3
            
            
               98-73-7
            
            
               Нитробензол
            
            
               DE
            
            
               Изледване на локалните лимфни възли (ОИСР TG 429/B42)
            
            
               6 месеца
            
         
               8
            
            
               202-679-0
            
            
               98-54-4
            
            
               4-третичен-бутилфенол
            
            
               NO
            
            
               Информация за емисиите от два преработващи обекта (5 & 6), попадащи в пречиствателни станции за отпадъчни води и във водна среда (пресноводна и морска)
            
            
               4 месеца
            
         
               9
            
            
               200-915-7
            
            
               75-91-2
            
            
               Третичен-бутил хидропрекис (ТБХП)
            
            
               NL
            
            
               Токсичност при повтаряща се (28 дни) доза (инхалация) (ОИСР 412 — В8)
            
            
               12 месеца
            
         
               Гел електрофореза на единична клетка (СОМЕТ assay) от дихателна тъкан
            
            
               15 месеца